EELNÕU

kuupäev

**Isikut tõendavate dokumentide seaduse muutmise ja sellega seonduvalt teiste seaduste muutmise seadus**

**§ 1. Isikut tõendavate dokumentide seaduse muutmine**

Isikut tõendavate dokumentide seaduses tehakse järgnevad muudatused:

**1)** paragrahvi 2 lõike 2 punktid 9 ja 10 tunnistatakse kehtetuks;

**2)** paragrahvi 91 lõikest 3 jäetakse välja tekstiosa „, tagasipöördumistunnistus, tagasipöördumise luba“;

**3)** paragrahvi 111 lõiked 11 ja 12 muudetakse ja sõnastatakse järgmiselt:

„(11) Kui Euroopa Liidu tagasipöördumistunnistust taotleb käesoleva seaduse § 364 lõike 1 punktis 1 või § 364 lõikes 3 nimetatud isik, kontrollib dokumendi väljaandja dokumendi taotleja isikusamasust isikut tõendavate dokumentide andmekogusse kantud isiku tuvastamise andmete ja isiku ütluste alusel.

(12) Kui Euroopa Liidu tagasipöördumistunnistust taotleb käesoleva seaduse § 364 lõike 1 punktis 2 nimetatud isik, kontrollib dokumendi väljaandja dokumendi taotleja isikusamasust tema kodakondsusjärgse liikmesriigi kinnitatud isiku tuvastamise andmete ja isiku ütluste alusel.“;

**4)** paragrahvi 111 täiendatakse lõikega 13 järgmises sõnastuses:

„(13) Käesoleva paragrahvi lõikes 11 nimetatud Euroopa Liidu tagasipöördumistunnistuse taotleja isikusamasust võib konsulaarametnik kontrollida videosilla vahendusel.“;

**5)** paragrahvi 111 lõikest 3 jäetakse välja tekstiosa „Tagasipöördumistunnistuse, tagasipöördumise loa või“;

**6)** paragrahvi 121 lõike 1 teine lause muudetakse ja sõnastatakse järgmiselt:

„Euroopa Liidu tagasipöördumistunnistuse väljastab Välisministeerium või Euroopa Liidu liikmesriigi välisesindus.“;

**7)** paragrahvi 121 lõikest 25 jäetakse välja tekstiosa „tagasipöördumistunnistuse, tagasipöördumise loa ja“;

**8)** paragrahvi 15 lõikest 3 jäetakse välja tekstiosa „, tagasipöördumistunnistuse, tagasipöördumise loa“;

**9)** paragrahvi 15 lõike 5 punktist 1 jäetakse välja tekstiosa „, tagasipöördumistunnistuse, tagasipöördumise loa“;

**10)** seaduse 8.peatükk tunnistatakse kehtetuks;

**11)** paragrahvi 364 lõige 1 muudetakse ja sõnastatakse järgmiselt:

„(1) Euroopa Liidu tagasipöördumistunnistus antakse taotluse alusel kas kodakondsusjärgsesse või elukohaliikmesriiki või erandkorras muusse sihtkohta tagasipöördumiseks järgmistele isikutele, kelle pass või reisidokument on kadunud, varastatud või hävinud või kellel ei ole seda muul põhjusel võimalik mõistliku aja jooksul saada:

1) Eesti kodanik;

2) esindamata Euroopa Liidu kodanik.“;

**12)** paragrahvi 364 täiendatakse lõigetega 3–9 järgmises sõnastuses:

„(3) Euroopa Liidu tagasipöördumistunnistuse võib anda Eestisse tagasipöördumiseks välismaalasele:

1) kes elab Eesti Vabariigis elamisloa alusel ja kellele välja antud välismaalase pass, ajutine reisidokument või pagulase reisidokument on välisriigis viibides kadunud, varastatud või hävinud või kui seda ei ole muul põhjusel võimalik mõistliku aja jooksul saada;

2) kelle Eesti Vabariik võtab välislepingu alusel tagasi.

(4) Eesti kodaniku ja esindamata Euroopa Liidu kodaniku välisriigis sündinud alla üheaastasele lapsele antakse Euroopa Liidu tagasipöördumistunnistus sünnitõendi või sünnitunnistuse alusel. Eesti Vabariigis elamisloa alusel elava välismaalase välisriigis sündinud alla üheaastasele lapsele võib anda Euroopa Liidu tagasipöördumistunnistuse sünnitõendi või sünnitunnistuse alusel.

(5) Eesti kodanikule, kellel ei ole kehtivat Eesti dokumenti, võib Euroopa Liidu tagasipöördumistunnistuse väljastada, kui dokumendi väljastamine on avalikes huvides. Sel juhul ei pea dokumendi väljastamiseks olema isiku taotlust.

(6) Kui Välisministeerium annab Euroopa Liidu tagasipöördumistunnistuse esindamata Euroopa Liidu kodanikule ja Euroopa Liidu liikmesriigi välisesindus Eesti kodanikule, konsulteerib liikmesriik, millelt taotletakse Euroopa Liidu tagasipöördumistunnistust (edaspidi *abistav liikmesriik*), liikmesriigiga, mille kodanik taotleja end väidab olevat (edaspidi *kodakondsusjärgne liikmesriik*), et kontrollida taotleja kodakondsust ja isikusamasust (edaspidi *konsulteerimismenetlus*).

(7) Konsulteerimismenetluses, mida viib läbi Eesti kodaniku Euroopa Liidu tagasipöördumistunnistuse taotluse menetlemisel abistava liikmesriigi välisesindus, esitab abistavale liikmesriigile kodakondsusjärgse liikmesriigi nõusoleku või teavitab nõusoleku andmisest keeldumisest Välisministeerium.

(8) Konsulteerimismenetluses abistavale liikmesriigile kodakondsusjärgse liikmesriigi nõusoleku andmise või sellest keeldumise ning abistava liikmesriigina kodakondsusjärgse liikmesriigiga konsulteerimismenetluse läbiviimise korra ja tähtajad kehtestab valdkonna eest vastutav minister määrusega.

(9) Esindamata Euroopa Liidu kodanikule võib erandjuhul ja põhjendatud vajadusel ning tingimusel, et proovitud on kõiki kättesaadavaid kodakondsusjärgse liikmesriigiga suhtlemise viise, anda Euroopa Liidu tagasipöördumistunnistuse välja ilma konsulteerimismenetluseta. Kodakondsusjärgsele liikmesriigile teatatakse võimalikult kiiresti Euroopa Liidu tagasipöördumistunnistuse väljaandmisest ja sellest, kellele dokument anti. Teade peab sisaldama kõiki Euroopa Liidu tagasipöördumistunnistusele kantud andmeid.“;

**13)** paragrahvi 365 lõige 1 muudetakse ja sõnastatakse järgmiselt:

„(1) Euroopa Liidu tagasipöördumistunnistuse kehtivusaeg määratakse arvestusega, et Euroopa Liidu tagasipöördumistunnistus peab kehtima selle reisi lõpetamiseks vajaliku aja jooksul, milleks see on väljastatud. Samuti tuleb arvesse võtta vajalikeks ööbimisteks ja ümberistumisteks kuluvat aega ning lisada täiendav kahepäevane ajapikendus.“;

**14)** paragrahvi 365 täiendatakse lõigetega 11 ja 12 järgmises sõnastuses:

„(11) Euroopa Liidu tagasipöördumistunnistus antakse üheks reisiks. Euroopa Liidu tagasipöördumistunnistuse kehtivusaeg ei tohi ületada 15 kalendripäeva, välja arvatud erandlike asjaolude korral.

(12) Käesoleva seaduse § 364 lõike 3 punktis 1 nimetatud alusel antud Euroopa Liidu tagasipöördumistunnistuse kehtivusaeg ei tohi ületada välismaalase elamisloa kehtivusaega.“;

**15)** paragrahvi 365 lõige 2 muudetakse ja sõnastatakse järgmiselt:

„(2) Kui tagasipöördumise sihtkoht on Eesti, tagastatakse Euroopa Liidu tagasipöördumistunnistus, olenemata sellest, kas see on aegunud või mitte, Eestisse sissesõitmisel Politsei- ja Piirivalveametile, kes edastab selle Välisministeeriumile. Välisministeerium hävitab tagastatud Euroopa Liidu tagasipöördumistunnistuse ja selle koopiad võimalikult kiiresti.“;

**16)** seadust täiendatakse paragrahviga 366 järgmises sõnastuses:

„**§ 366. Euroopa Liidu tagasipöördumistunnistuse väljaandmisest keeldumise erisused**

(1) Euroopa Liidu tagasipöördumistunnistuse väljaandmisest keeldutakse lisaks käesoleva seaduse §-s 12 nimetatud dokumendi väljaandmisest keeldumise alustele ka juhul, kui:

1) Euroopa Liidu tagasipöördumistunnistuse taotlusele lisatud dokumendid on võltsitud või sisaldavad ebaõigeid andmeid;

2) menetluses on taotleja samasisuline taotlus.

(2) Käesoleva seaduse § 364 lõike 1 punktis 2 nimetatud isikule keeldutakse Euroopa Liidu tagasipöördumistunnistuse väljaandmisest, kui kodakondsusjärgne liikmesriik teatab konsulteerimismenetluse käigus, et ta ei anna Euroopa Liidu tagasipöördumistunnistuse väljaandmiseks nõusolekut.

(3) Euroopa Liidu tagasipöördumistunnistuse väljaandmisest keeldumine ja selle põhjused tehakse taotlejale teatavaks kolme tööpäeva jooksul keeldumise päevast arvates taotluses esitatud kontaktandmete kaudu.“;

**17)** seaduse normitehniline märkus muudetakse ja sõnastatakse järgmiselt:

„1 Euroopa Parlamendi ja nõukogu määrus (EÜ) nr 444/2009, millega muudetakse nõukogu määrust (EÜ) nr 2252/2004 liikmesriikide väljastatud passide ja reisidokumentide turvaelementide ja biomeetria standardite kohta (ELT L 142, 06.06.2009, lk 1–4);

nõukogu direktiiv (EL) 2019/997, millega kehtestatakse ELi tagasipöördumistunnistus ja tunnistatakse kehtetuks otsus 96/409/ÜVJP (ELT L 163, 20.06.2019, lk 1–12).“.

**§ 2. Karistusseadustiku muutmine**

Karistusseadustiku § 350 tekstis asendatakse sõnad „tagasipöördumistunnistus, tagasipöördumise luba“ sõnadega „Euroopa Liidu tagasipöördumistunnistus“.

**§ 3. Konsulaarseaduse muutmine**

Konsulaarseaduses tehakse järgmised muudatused:

**1)** paragrahvi 12 lõige 5 muudetakse ja sõnastatakse järgmiselt:

„(5) Konsulaarametniku ametitoimingute andmekogus sisalduvaid andmeid säilitatakse kuni kümme aastat.“;

**2)** paragrahvi 12 täiendatakse lõikega 7 järgmises sõnastuses:

„(7) Konsulaarametniku ametitoimingute andmekogu põhimääruses sätestatakse kogutavate andmete koosseis ja andmekogusse kandmise kord, andmetele juurdepääsu saamise ja andmete väljastamise kord, andmete säilitamise tähtaeg ning muud korraldusküsimused.“;

**3)** paragrahvid 62 ja 63 tunnistatakse kehtetuks;

**4)** seadust täiendatakse §-ga 611 järgmises sõnastuses:

„**§ 611. Euroopa Liidu tagasipöördumistunnistuse andmine**

(1) Konsulaarametnik annab Euroopa Liidu tagasipöördumistunnistuse isikut tõendavate dokumentide seaduse kohaselt.

(2) Aukonsul võib erandjuhul ja põhjendatud vajaduse korral anda Euroopa Liidu tagasipöördumistunnistuse Eesti kodanikule või välismaalasele, kes elab Eesti Vabariigis elamisloa alusel ja kellele on välja antud välismaalase pass, ajutine reisidokument või pagulase reisidokument või kelle Eesti Vabariik võtab välislepingu alusel tagasi.

(3) Euroopa Liidu tagasipöördumistunnistuse andmise eest tuleb tasuda riigilõivu. Aukonsul võib tagasipöördumistunnistuse andmise eest võtta teenustasu riigilõivuseadusega kehtestatud riigilõivumäära ulatuses.“;

**5)** paragrahvi 67 lõike 1 punkt 11 muudetakse ja sõnastatakse järgmiselt:

„11) Euroopa Liidu tagasipöördumistunnistuse andmine;“;

**6)** paragrahvi 67 lõike 1 punkt 12 tunnistatakse kehtetuks;

**7)** paragrahvid 72 ja 73 tunnistatakse kehtetuks;

**8)** seadust täiendatakse §-ga 711 järgmises sõnastuses:

„**§ 711. Euroopa Liidu tagasipöördumistunnistuse andmine**

Konsulaarametnik annab Euroopa Liidu tagasipöördumistunnistuse erandjuhul ja tingimusel, et isikut on võimalik välisriigis tuvastada.“;

**9)** seaduse normitehniline märkus muudetakse ja sõnastatakse järgmiselt:

„1 Nõukogu direktiiv (EL) 2015/637, mis käsitleb koordineerimis- ja koostöömeetmeid, millega hõlbustatakse liidu esindamata kodanike konsulaarkaitset kolmandates riikides ning tunnistatakse kehtetuks otsus 95/553/EÜ (ELT L 106, 24.04.2015, lk 1–13);

nõukogu direktiiv (EL) 2019/997, millega kehtestatakse ELi tagasipöördumistunnistus ja tunnistatakse kehtetuks otsus 96/409/ÜVJP (ELT L 163, 20.06.2019, lk 1–12).“.

**§ 4. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 272 lõike 19 sissejuhatavast lauseosast jäetakse välja tekstiosa „Tagasipöördumistunnistuse, tagasipöördumise loa ja“;

**2)** paragrahvi 272 lõike 19 punkt 1 muudetakse ja sõnastatakse järgmiselt:

„1) 20 eurot, kui reisidokument on kadunud, varastatud või hävinud või kui taotlejal ei ole seda muul põhjusel võimalik mõistliku aja jooksul saada;“.

**§ 5. Seaduse jõustumine**

Käesolev seadus jõustub 2025. aasta 8. detsembril.